CELEX: 62015CN0100
Language: et
Date: 2015-02-26 00:00:00
Title: Kohtuasi C-100/15 P: Netherlands Maritime Technology Associationi, varem Scheepsbouw Nederland, 26. veebruaril 2015 esitatud apellatsioonkaebus Üldkohtu (seitsmes koda) 9. detsembri 2014. aasta otsuse peale kohtuasjas T-140/13: Netherlands Maritime Technology Association versus Euroopa Komisjon

20.4.2015   
            
            
               ET
            
            
               Euroopa Liidu Teataja
            
            
               C 127/15
            
         Netherlands Maritime Technology Associationi, varem Scheepsbouw Nederland, 26. veebruaril 2015 esitatud apellatsioonkaebus Üldkohtu (seitsmes koda) 9. detsembri 2014. aasta otsuse peale kohtuasjas T-140/13: Netherlands Maritime Technology Association versus Euroopa Komisjon
   (Kohtuasi C-100/15 P)
   (2015/C 127/21)
   Kohtumenetluse keel: inglise
   
      Pooled
   
   
      Apellant: Netherlands Maritime Technology Association, varem Scheepsbouw Nederland (esindajad: Rechtsanwalt K. Struckmann, Barrister G. Forwood)
   
      Teised menetlusosalised: Euroopa Komisjon, Hispaania Kuningriik
   
      Apellandi nõuded
   
   Apellant palub Euroopa Kohtul:
   
               —
            
            
               tühistada vaidlustatud kohtuotsus osas, mille jäeti rahuldamata apellandi hagi vaidlusaluse otsuse tühistamise nõudes;
            
         
               —
            
            
               tühistada vaidlusalune otsus või teise võimalusena saata asi tagasi Üldkohtule lahendi tegemiseks kooskõlas Euroopa Kohtu otsuses õigusküsimustele antud vastustega;
            
         
               —
            
            
               igal juhul hüvitada apellandi kohtukulud, sealhulgas Üldkohtu menetluse kulud.
            
         
      Väited ja peamised argumendid
   
   Apellant väidab, et Üldkohus rikkus õigusnormi, kui ta leidis, et komisjoni esialgne uurimine oli piisav ja täielik, täpsemalt kuna ta:
   
               —
            
            
               ei käsitlenud nõuetekohaselt kõiki argumente, millele apellant esimeses kohtuastmes tugines;
            
         
               —
            
            
               tegi ilmse hindamisvea ning
            
         
               —
            
            
               esitas ebapiisavad ja vastuolulised põhjendused.
            
         Põhiargumendid võib kokku võtta järgmiselt:
   
               —
            
            
               Esimese väite osas mõistis Üldkohus vääriti apellandi argumente maksu tasaarvestuse uue süsteemi keerulise ülesehituse, selle iserakenduvuse ja valikulisuse kohta ning ei kaalunud seega, kas vaidlusaluses otsuses oli nõuetekohaselt analüüsitud süsteemi kui terviku toimimist koostoimes muude maksu- ja ühinguõiguse sätetega.
            
         
               —
            
            
               Teise väite osas tegi Üldkohus vaidlusaluse otsuse tõlgendamisel ilmse vea, mille tõttu ta järeldas ekslikult, et otsuses oli piisavalt hinnatud nende isikute ringi, kellele maksu tasaarvestuse uut süsteemi kohaldatakse.
            
         
               —
            
            
               Kolmanda väite osas ei esitanud Üldkohus piisavaid ega sidusaid põhjendusi selle kohta, miks vaidlusaluses otsuses oli õigusega majandushuviühinguid peetud isikuteks, kellele maksu tasaarvestuse uut süsteemi võidakse kohaldada, ega määratlenud meetme tagajärgede hindamiseks võrdlusraamistikku. Lisaks ei esitanud Üldkohus piisavaid põhjendusi, mille tõttu ta leidis, et vaidlusaluses otsuses on piisavalt selgitatud, mil moel maksu tasaarvestuse uus süsteem on üldise süsteemi olemuslik osa.